Foto: AFP Ikki mamlakat o‘rtasidagi keskinlikka qaramasdan, AQSh Turkiyaning ishonchli ittifoqchisi bo‘lib qolishda davom etadi, deyiladi Anqaradagi Amerika elchixonasining bayonotida. "Mavjud keskinlikka qaramasdan, AQSh Turkiyaning ishonchli do‘sti va ittifoqchisi bo‘lib qolishda davom etadi. Mamlakatlarimiz jonlangan iqtisodiy munosabatlarni saqlab kelishmoqda", — Amerika elchixonasining Twitter’da e’lon qilingan bayonotida. Eslatib o‘tamiz, avvalroq AQSh moliya vazirligi Turkiya IIV rahbari Sulaymon Soylu va adliya vazirligi rahbari Abdulhamid Gulga nisbatan shaxsiy sanksiyalar joriy etdi. Bu Anqaraning Turkiyada hibsga olingan amerikalik pastor Endryu Bransonni ozod qilish istagi yo‘qligi bilan bog‘liq. Amerikalik pastor FETÖ tashkiloti bilan aloqadorlikda hamda mamlakatda taqiqlangan Kurdiston ishchilar partiyasini qo‘llab-quvvatlashda ayblanib 2016 yil oktabrdan buyon Turkiyada hibsda ushlab turilibdi.